《游道林寺诗三首 其二》
宋代·张嵲

悠扬秋日澹冈陵，系马乔林叩梵扃。过雨溪流初瀰瀰，无风竹影自泠泠。

空馀古柏庭前老，依旧寒山户外青。惆怅祖师飞锡地，岩阿谁为一镌铭。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。